**JEGYZŐKÖNYV**

**Lasztonya Község Önkormányzata**

**Képviselőtestület rendkívüli nyílt üléséről**

**2016. február 19-én**

***Határozatok száma:***

|  |  |
| --- | --- |
| ***Sorszám*** | ***Kód*** |
| ***6/2016. (II. 19.)*** | ***D6*** |
| ***7/2016. (II. 19.)*** | ***D7*** |
| ***8/2016. (II. 19.)*** | ***D1*** |

***J e g y z ő k ö n y v***

**Lasztonya Község Önkormányzata Képviselőtestületi rendkívüli nyílt üléséről**

**Az ülés helye**: Önkormányzat hivatali helyisége Lasztonya (8887 Lasztonya, Kossuth út 4.)

**Az ülés időpontja**: 2016. február 19. 9.00. óra

**Az ülés formája**: rendkívüli nyílt

**Jelen vannak**: Andrasekné Cser Mária polgármester

 Kovácsné Cser Erika alpolgármester

 Cseresnyés Ferencné képviselő

 Dr. Resch Karolina jegyző

**Igazoltan távol van:** -

1. NAPIREND ELŐTT

**Andrasekné Cser Mária** polgármester köszöntötte a megjelenteket, megállapította, hogy az ülés határozatképes, az ülést megnyitotta.

A képviselőtestület egyhangúlag egyetértett a napirendi pontokkal, amit az alábbiak szerint fogadott el*.*

**Napirend:**

1./ Vis maior pályázat

 Előadó: Andrasekné Cser Mária polgármester

2./ Súlykorlátozás Kámaházán

 Előadó: Andrasekné Cser Mária polgármester

3./ Belső ellenőrzési jelentés és intézkedési terv elfogadása

 Előadó: Andrasekné Cser Mária polgármester

4./ Egyebek

 Előadó: Andrasekné Cser Mária polgármester

1. NAPIREND TÁRGYALÁSA

**1./ Vis maior pályázat**

 **Előadó: Andrasekné Cser Mária polgármester**

**Andrasekné Cser Mária polgármester** elmondta, hogy a rendkívüli ülés összehívásának a fő oka az, hogy az árkot kimosta a héten leesett eső, a Kámaházán található út melletti vízelvezető árok helyreállítása hozzávetőleg 2millió forintból javítható ki. Erre be lehet adni vis maior pályázatot, melyet a testület határozata alapján lehet beadni. A szemétszállító autó nem mehet fel, ahogyan semmilyen más nagyobb gépjármű sem, amíg el nem készül.

**Andrasekné Cser Mária polgármester** feltette szavazásra a vis maior pályázatra való jelentkezés beadását.

Lasztonya Község Önkormányzat képviselőtestület 3 igen szavazattal az alábbi határozatot hozta.

**6/2016. (II. 19.) Képviselőtestületi határozat**

1. Lasztonya Község Önkormányzata Képviselőtestülete úgy határozott, hogy vis maior támogatás címen támogatási igényt nyújt be a Belügyminisztériumhoz.

A káresemény megnevezése:

- Út, híd károsodása, partfalomlás, földcsuszamlás,

- Igazgatási, valamint egyéb kötelező feladatok ellátását szolgáló intézmények épületeinek károsodása.

Helye: Lasztonya, Kámaházi út 32-34. hrsz. Szabadság út melletti vízelvezető árok és híd, Kossuth u.4. szám alatti Kultúrház feljáró.

**A káresemény forrásösszetétele:**

|  |  |  |
| --- | --- | --- |
| **Megnevezés** | **2016. év** | **%** |
| Saját forrás (biztosítási összeg nélül) |  200.000,- Ft | **10** |
| Biztosító kártérítése |  0 Ft | **0** |
| Egyéb forrás  |  0 Ft | **0** |
| **Vis maior támogatási igény** | **1.800.000,- Ft** | **90** |
| Források összesen |  2.000.000,- Ft | **100** |

A károk helyreállításának (költségvetés alapján) tervezett összköltsége 2.200.000,-Ft, melynek fedezetét az önkormányzat részben tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi. A bekövetkezett káreseménnyel kapcsolatban az Önkormányzat biztosítással nem rendelkezik.

A testület a saját forrás összegét a 2016. évi költségvetéséről szóló 1/2016. (II.16.) számú Költségvetési Rendeletében biztosítja.

1. A testület felhatalmazza a polgármestert az igénybejelentés benyújtására.

Határidő: azonnal

Felelős: Andrasekné Cser Mária polgármester

**2./ Súlykorlátozás Kámaházán**

 **Előadó: Andrasekné Cser Mária polgármester**

**Andrasekné Cser Mária polgármester** elmondta, hogy az előző napirendi ponthoz kapcsolódóan javasolja, hogy a kámaházi út helyreállítása után súlykorlátozó táblát helyezzenek ki, mert a megnövekedett kamionforgalom miatt szét van töredezve az út. Az útellenőr, Peczeli Zoltán azt javasolta, hogy egy 15 tonnás súlykorlátozó táblát helyezzünk ki.

A polgármester feltette szavazásra az előterjesztést.

Lasztonya Község Önkormányzata képviselőtestület 3 igen szavazattal az alábbi határozatot hozta.

**7/2016. (II. 19.) Képviselőtestületi határozat**

 Lasztonya Község Önkormányzatának Képviselőtestülete úgy határoz, hogy 15 tonnás súlykorlátozó táblát helyez ki a Lasztonya, Kámaházi út teljes hosszára.

 A képviselőtestület felkéri a polgármestert, hogy a táblák és az oszlopok beszerzéséről gondoskodjon.

 Felelős: Andrasekné Cser Mária polgármester

Határidő: 2016. március 20.

**3./ Belső ellenőrzési jelentés és intézkedési terv elfogadása**

 **Előadó: Andrasekné Cser Mária polgármester**

**Andrasekné Cser Mária polgármester** elmondta, hogy 2015. évben november hónapban a Dél-Zala Murahíd Letenye Társági Társulás elvégezte a belső ellenőrzést, melynek keretében a 2015. év május hónapban igényelt normatív alapon megállapított lakásfenntartási támogatás szabályszerűségét ellenőrizte. Kisebb hiányosság akadt, mely szerint egyes esetekben az előzetes és utólagos vezetői ellenőrzés nem történt meg, illetve az utalvány rendeleteken aláírás vagy dátum hiányzik. Javasolta a jelentés és az intézkedési terv elfogadását.

**Andrasekné Cser Mária polgármester** feltette szavazásra a belső ellenőri jelentésről szóló előterjesztés elfogadását.

Lasztonya Község Önkormányzat képviselőtestület 3 igen szavazattal az alábbi határozatot hozta.

**8/2016. (II. 19.) Képviselőtestületi határozat**

Lasztonya Község Önkormányzatának Képviselőtestülete a Dél-Zala Murahíd Letenye Térségi Társulás 2015. évi belső ellenőrzési jelentését és az ehhez kapcsolódó intézkedési tervet az előterjesztésben foglaltak szerint elfogadja.

 Felelős: Andrasekné Cser Mária polgármester

Határidő: azonnal

**4./ Egyebek**

 **Előadó: Andasekné Cser Mária polgármester**

**Andrasekné Cser Mária polgármester** tájékoztatta a képviselőket, hogy a Leader-pályázatok keretén belül lehet, hogy be tudnak adni pályázatot a harangláb felújítására. Amint megtudja a részleteket tájékoztatni fogja a képviselőket.

**Andrasekné Cser Mária polgármester** megkérdezte a jelen levőket, hogy kíván-e valaki még hozzászólni a képviselők közül.

Miután egyéb hozzászólás, észrevétel, javaslat nem volt a polgármester 9.40 órakor az ülést bezárta.

K.m.f.

|  |  |
| --- | --- |
| Andrasekné Cser Mária  | dr. Resch Karolina |
| polgármester | jegyző |